KYK: Vlieënier sukkel om Ethiopian-vliegtuig te beheer | Netwerk24
13 Maart 2019 11:17
Die vlieënier van die Boeing 737 Max 8 van die Ethiopiese lugdiens wat Sondag neergestort het, het gesukkel om die vliegtuig te beheer kort voor die val, sê Ethiopian Airlines se uitvoerende hoof.
'n Stuk van die enjin op die ongelukstoneel van die Ethiopian Airlines-vliegtuig wat Sondag neergestort het. Foto: Reuters
Tewolde Gebre-Mariam het aan CNN gesê daar is ’n opname van die laaste gesprekke in die stuurkajuit.
“Hy (die kaptein) het probleme gehad om die vliegtuig te beheer en het gevra om terug te keer na die lughawe.”
Hy het toestemming gekry, maar het teen daardie tyd van die radar verdwyn.
Dit is die tweede 737 Max 8 wat in minder as ses maande neerstort.
“Ons glo die ooreenkomste tussen die twee voorvalle is substansieel. Ek glo daar is vrae oor die vliegtuig wat nie beantwoord is nie,” sê Grebre-Mariam.
Meer oor: Ethiopian Airlines | Ethiopië-Lugramp | Boeing 737 Max 8
Boeing 737 is veilig, sê Amerika